OpenLLM-France/wikimedia huggingface dataset:
# TV Zimbo

TV Zimbo és la primera emissora de televisió privada a Angola. TV Zimbo és propietat de l'editora de mitjans privats Grup Medianova propietat de José Eduardo dos Santos, ex president de la República d'Angola.

## Història

TV Zimbo va ser fundada el 14 de desembre de 2008 i va començar una programació regular el 15 de maig de 2009, a temps per a les eleccions de 2009 i la Copa d'Àfrica de Nacions 2010. Medianova acaba de llançar un periòdic setmanal, O Pais, i una emissora de ràdio, Radio Mais (primera emissora privada d'Angola). El canal es va llançar en col·laboració amb TVI i la BBC. Té una plantilla de 310 treballadors, inclòs un personal editorial de 22 membres. Medianova va invertir 26 milions de dòlars en el llançament de TV Zimbo. El nom Zimbo es va originar a partir de la primera moneda local utilitzada a Angola i a gairebé tota la costa de l'Àfrica Occidental, una conquilla de la mida d'un gra de cafè, que va aparèixer al llarg de la costa d'Angola.
Semblava més tard que la televisió Zimbo no va començar amb les normatives legals necessàries. Al novembre de 2010, després d'una crisi financera a Medianova, el 75% dels empleats de TV Zimbo, majoritàriament expatriats portuguesos, van ser acomiadats i substituïts per tècnics locals.
El juliol de 2014, TV Zimbo va emigrar a HD TV.
Durant les eleccions presidencials angoleses d'agost de 2017 la Unió de Periodistes Angolesos va criticar TV Zimbo per afavorir la participació del MPLA, donant 227 minuts als membres del MPLA i 30 minuts a altres partits entre el 4 i el 14 d'agost de 2017.

## Distribució

TV Zimbo és transmesa per emissores privades de televisió per satèl·lit ZAP i DStv així com per proveïdor de cable privat TV Cabo Angola.

## Vegeu també

* Televisão Pública de Angola
* Mèdia d'Angola

## Referències

* ↑ Angola launches TV Zimbo Arxivat 2017-08-30 a Wayback Machine., News24.com, 15 décembre 2008
* ↑ (portuguès) TV Zimbo conta com parceria da TVI, Jn.pt, 12 desembre 2008
* ↑ (portuguès) 75% dos quadros da TV Zimbo demitidos Arxivat 2017-08-30 a Wayback Machine., Sapo.ao, 8 novembre 2010
* ↑ Priscilla Tirvengadum, Angolan TV Zimbo migrates to HD Arxivat 2017-08-30 a Wayback Machine., Nextcnews.com, 17 juliol 2014
* ↑ (portuguès) Para RNA, TPA e TV Zimbo Angola é o MPLA, Jornalf8.net, 21 agost 2017

## Enllaços externs

* Web de TV Zimbo Arxivat 2013-05-10 a Wayback Machine.
* Web corporatiu de Medianova Group
* Livestream TV Zimbo Arxivat 2013-03-20 a Wayback Machine.
# Vicente González Sosa

Vicente González Sosa (Agaete, 17 de setembre de 1941) fou un futbolista espanyol de la dècada de 1960.

## Trajectòria

Comença a destacar en categories inferiors als clubs Agaete i Arucas i el 1969 fou contractat per la UD Las Palmas. L'any 1960 esdevingué el primer futbolista canari internacional juvenil. La temporada 1961-62 s'incorpora al FC Barcelona. Hi romangué durant cinc temporades, essent la millor la temporada 1963-64, en la qual jugà 20 partits de lliga fins a lesionar-se greument. La temporada següent jugà al filial, el Comtal. L'any 1966 fitxà pel Granada CF, i un any més tard fou traspassat al Peñarol uruguaià, però problemes federatius van provocar que retornés al Granada, on jugà fins 1973. Es casà amb una mexicana, fixant la seva residència a Mèxic.

## Palmarès

* Copa de Fires:
** 1965-66
* Copa espanyola:
** 1962-63

## Referències

* 1 2 3 4 5 «Vicente González Sosa». agaetespacioweb. [Consulta: 9 febrer 2018].
* 1 2 3 4 5 «VICENTE, primer canario internacional juvenil». historiadelfutbolcanario, 2006. [Consulta: 9 febrer 2018].
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Vicente González Sosa a BDFutbol
# Senyoria de Donzy

La senyoria de Donzy fou una jurisdicció feudal a França, al sud d'Auxerre.

## Llista de senyors

* Jofre I senyor de Semur, casat amb Matilde de Chalon, senyora de Donzy
* Herve I de Donzy (+1055), fill
* Jofre II de Donzy, fill (comte de Chalon 1078 compartit amb Guiu de Thiers (+1113) va vendre els seus drets el 1100 i va anar a Terra Santa. Mort vers 1105
* Herve II de Donzy vers 1105-1120, fill
* Jofre III 1120-1157, fill
* Herve III 1157-1187 (fill)
* Herve IV 1187-1222 (fill)
* Agnes de Donzy 1222-1225
* Iolanda 1222-1254, hereva de Nevers el 1250
* Matilde (II) 1254-1262 comtessa de Nevers, Auxerre i Tonnerre, senyora de Borbó i de Donzy
* Unida a Auxerre

## Referències

senyors de Donzy
# Pseudolabrus torotai

Pseudolabrus torotai és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 15,8 cm de longitud total.

## Distribució geogràfica

Es troba a la Polinèsia Francesa.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Puiga

Puiga és un llogaret d'Estònia a la mena de municipi de Võru, que pertany al Comtat de Võru, al sud-est del país.
# The Last Stand (àlbum de Sabaton)

The Last Stand (L'última batalla) és el vuitè àlbum d'estudi de la banda de power metal Sabaton.
A pesar que a través de les xarxes socials els diferents membres de la banda ja van deixar caure que estaven gravant un nou àlbum, va ser el 29 d'abril de 2016 quan es van donar els primers detalls de l'àlbum, entre ells la seva data de sortida a nivell global (19 d'agost de 2016). En l'actualitat es desconeix la sortida de senzills.
Sabaton, a través de la seva pàgina web oficial, va llançar el següent comunicat notificant l'existència d'un nou àlbum: "Ara mateix estem a l'estudi, al costat del nostre productor Peter Tägtgren, gravant un àlbum que marcarà un nou capítol en la història de Sabaton. Avui podem revelar els primers detalls de l'àlbum que serà llançat a nivell mundial el 19 d'agost [de 2016]. Hem decidit nomenar-lo <<The Last Stand>>."

## Llista de cançons

Encara es desconeixen els detalls de les noves cançons de l'àlbum.

## Membres participants

* Joakim Brodén – veu, teclat.
* Pär Sundström – baix, cors.
* Chris Rörland – guitarra, cors.
* Thobbe Englund – guitarra, cors.
* Hannes van Dahl – bateria.

## Referències

* 1 2 «NEW SABATON ALBUM - DETAILS, ARTWORK AND TITLE!» (en anglès), 29-04-2016. [Consulta: 9 maig 2016].
# Tahannaout

Tahannaout (àrab: تحناوت, Taḥannāwt; amazic estàndard marroquí: ⵜⴰⵃⵏⴰⵡⵜ, Taḥnawt) és una comuna rural de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 12.102 persones. Es troba a 30 kilòmetres de Marràqueix, als peus de l'Alt Atles.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Veľká Franková

Veľká Franková és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1296.
# Senyoria de Galard

La senyoria de Galard fou una jurisdicció feudal de Gascunya, a la comarca de Galard, prop de Condom, al departament del Gers.
Va sorgir d'una divisió del Ducat de Gascunya. A la mort de Sanç IV el seu fill Donat que era vescomte de Gascunya va rebre les terres d'Agenès, Lomanha i Galard. La línia va continuar amb el seu fill Odó, vescomte de Gascunya (?-1009) el germà del qual Donat va rebré el Comtat d'Agen, i el fill d'Odó, Arnau I (1009-1021). El seu fill Arnau II fou el primer vescomte de Lomanha (1021-1059) i el seu germà Garcia va rebre les terres de Galard, i es va titular senyor de Galard iniciant una nissaga. Els senyors de Galard foren protectors de l'abadia de Condom. Guerau de Galard es va casar el 1250 amb Elionor d'Armanyac que li va aportar la senyoria de Brassac (al departament de Tarn i Garona) i des de llavors els senyors de Galard es van dir de Galard de Brassac. Francesc de Galard de Brassac es va casar el 1508 amb Joana de Bearn, filla de Joan de Bearn vescomte de Foix i des de llavors es van dir Galard de Bearn. Aquest matrimoni va continuar amb la descendència fins a la revolució i encara després van portar el títol. La darrera possessió La Rochebeaucourt va ser venuda el 1892 al comte d'Oksza.

## Llista de senyors

* Donat 977-?
* Odó ?-1009
* Arnau I 1009-1021
* Garcia 1021-vers 1062
* Bernat 1062-1100
* Guillem I vers 1100-1140
* Montasin 1140-1195
* Aissieu I 1195-1210
* Guillem II 1210-1236
* Aissieu II 1236-1250
* Aissieu III 1250-1271
* Guerau I (fill) 1271-?
* Guerau II (germà d'Aissieu III) vers 1280-1300
* Bertran I vers 1300-1330
* Bertran II vers 1330-1350
* Joan II 1350-1391
* Bertran III 1391-1446
* Joan II 1446-1490
* Hug (dit Hug de La Valetta) 1490- vers 1508
* Francesc vers 1508-1552
* Ramon 1552-1612
* Joan, 1612-1645
* Lluís 1645-1647
* Alexandre 1647-1690 (senyor de Salles i Genté)
* Lluís Alexandre, 1690-1733
* Guillem Alexandre, 1733-1768
* Hilari 1768-1788
* Alexandre Guillem 1788-1789

## Referències

* ↑ Noulens, Joseph. Documents historiques sur la maison de Galard (en francès). vol.1. Claye, 1871, p. 80.
# Protocol d'Ushuaia

El Protocol d'Ushuaia és un protocol signat el 24 de juliol de 1998 a la ciutat argentina d'Ushuaia per quatre països membres del Mercosur (l'Argentina, el Brasil, l'Uruguai i el Paraguai) i dos estats associats (Bolívia i Xile) reafirmant el compromís democràtic entre els estats signants. El protocol va establir la «Clàusula Democràtica» que determina l'exclusió del país on faci fallida l'ordre democràtic, fins i tot es poden aplicar sancions comercials o el tancament de fronteres.

## Referències

* ↑ «Qué es la cláusula democrática del Mercosur que Mauricio Macri quiere invocar contra el chavismo». Infobae, 23-11-2015.
# Quintanilla de Urz

Quintanilla de Urz és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 152 | 150 | 152 | 146 |
# Sant Quiri de Sas

Sant Quiri de Sas és un santuari d'origen romànic del poble de Sas, pertanyent a l'antic terme de Benés, de l'Alta Ribagorça, actualment dins del municipi de Sarroca de Bellera, del Pallars Jussà. Està situat dalt del turó de Sant Quiri, que domina tot l'antic Batlliu de Sas, precedent de l'actual municipi de Benés.
Molt possiblement és el Sant Tirs de Sentís que apareix documentat el 1069, en una donació a Sant Genís de Bellera. La manera com se'l descriu no deixa lloc a cap mena de dubte sobre aquesta església. Amb la decadència del monestir de Sant Genís fou traspassat a Santa Maria de Lavaix.
Està situada al cim del tossal de Sant Quiri, a 1.621 m. alt.
L'edifici actual conserva les característiques constructives d'una obra romànica rural, com la major part d'església de l'Alta Ribagorça. És d'una sola nau, coberta amb volta de canó i absis, refet, a llevant. L'obra és senzilla, i hi ha trossos fets de paret seca. Quan n'hi ha, l'argamassa és molt primitiva. Al mur de migdia, damunt d'una finestra, es troba una inscripció del segle xiii.

## Bibliografia

* BOIX I POCIELLO, Jordi. "Sant Quiri de Sas", a El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9.

## Enllaços externs

* Institut Cartogràfic de Catalunya
# The Forbidden Quest

The Forbidden Quest és un fals documental de 1993 escrit i dirigit per Peter Delpeut.
La pel·lícula va guanyar el 1994 el Premi Especial del Jurat Internacional de Cinema Fantastic al Fantasporto (també conegut com a Festival Internacional de Cinema do Porto) a Portugal.
La pel·lícula va guanyar el Premi Especial del Jurat de 1993 al Nederlands Film Festival (també conegut com Nederlandse Filmdagen) Es va estrenar als cinemes dels Països Baixos el 8 d'abril de 1993.

## Argument

Un documentalista escolta parlar de J.C. Sullivan que potser coneix el destí del "Hollandia", un vaixell noruec que va navegar a l'Antàrtida el 1905 i va desaparèixer. J.C. Sullivan va ser el fuster d'aquell viatge desafortunat i és l'últim membre de la tripulació supervivent conegut del Hollandia. El cineasta entrevista a Sullivan, que també és capaç de subministrar-li contenidors d'antigues pel·lícules que donen suport als relats increïbles que descriu Sullivan.
La pel·lícula, feta el 1993, es presenta com un documental de 1941 d'una sèrie d'esdeveniments ocorreguts el 1905. El metratge de l'expedició fictícia és d'altres expedicions polars de l'època. Aquests clips estan intercalats amb l'entrevista de J.C. Sullivan.

## Repartiment

* Joseph O'Conor com a J.C. Sullivan
* Roy Ward com a entrevistador/cineasta

## Recepció

A The New York Times Janet Maslin va lloar el "poder honest de les escenes d'arxiu de la pel·lícula" alhora que va condemnar la seva narrativa com a lenta, portentosa i mal escrita.

## Notes

* ↑ BFI
* ↑ IFFR
* ↑ DVD Talk
* ↑ Chicago Reader
* ↑ Torino Film Festival
* ↑ Maslin, Janet «The Forbidden Quest». The New York Times, 05-01-1994 [Consulta: 12 novembre 2009].

## Enllaços externs

* La pel·lícula sencera publicada oficialment pel cineasta a Vimeo
* MUBI
# Veľká Lehota

Veľká Lehota és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1355.
# Psychoda squamulata

Psychoda squamulata és una espècie d'insecte dípter pertanyent a la família dels psicòdids que es troba a Oceania: Nova Zelanda.

## Referències

* ↑ uBio (anglès)
* 1 2 Satchell, G. H., 1950. The New Zealand Psychodidae: A Study Based Upon the Collection and Manuscript Notes of the Late Dr. A. L. Tonnoir. Transactions of the Royal Entomological Society of London, 101: 147–178.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Pseudotriccus

Pseudotriccus és un gènere d'ocells de la família dels tirànids (Tyrannidae ).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per tres espècies:
* Pseudotriccus pelzelni - tiranet bronzat.
* Pseudotriccus simplex - tiranet frontbrú.
* Pseudotriccus ruficeps - tiranet cap-roig.
# Rab11

La Rab11 és una proteïna que forma part de la família Rab, i conseqüentment és una proteína que intervé en el transport intracel·lular.

## Funcions

Les Rab11 s'associen principalment amb els endosomes de reciclatge perinuclear (és a dir, regulen el reciclatge de proteïnes endocitades), i també regulen directament l'exocitosi vesicular a la membrana plasmàtica.

## Referències

* ↑ Takahashi, Senye; Kubo, Keiji; Waguri, Satoshi; Yabashi, Atsuko; Shin, Hye-Won «Rab11 regulates exocytosis of recycling vesicles at the plasma membrane». Journal of Cell Science, 125, Pt 17, 01-09-2012, pàg. 4049–4057. DOI: 10.1242/jcs.102913. ISSN: 1477-9137. PMID: 22685325.
# Sant Quirze d'Alins

Sant Quirze d'Alins, o Sant Quiri, és una ermita de la vila d'Alins, en el terme municipal del mateix nom, a la comarca del Pallars Sobirà.
Està situada dalt d'un turonet al sud-oest de la vila, a la partida que pren el nom de l'ermita. Dista poc més de 500 metres del centre de la vila. Segons la tradició popular era la capella del castell d'Alins, destruït el 1513 per ordres del Duc de Cardona.
Restaurada el 1987 per l'Associació del Patrimoni de la Vall Ferrera, és un temple d'una sola nau amb absis semicircular a llevant. Alguns autors la daten a l'època visigòtica per l'arc de ferradura de la porta de la façana nord, i per la construcció amb pedres grosses del país, de factura irregular.
És una església poc documentada al llarg de la història, no és fins al 1758 que apareix en una visita pastoral, que la qualifica de capella decente.
És un temple d'una sola nau, coberta amb bigues, capçada a llevant per un absis semicircular. Un estrenyiment dels murs a la zona del presbiteri fan veure la possible existència d'un arc presbiteral malauradament desaparegut. La porta és al nord, i presenta un arc de mig punt una mica ultrapassat, però sense que es pugui arribar a pensar en arc de ferradura. El tanca una clau triangular. Al centre de l'absis hi ha una finestra de doble esqueixada. Sense cap mena d'ornamentació llevat d'una filada d'arcuacions llombardes molt senzilles, la rusticitat i irregularitat de l'aparell, de pedra de llosa, fa pensar en una obra popular del segle xii, dins del romànic llombard tardà.

## Referències

* ↑ Barral 1981.

## Bibliografia

* Adell i Gisbert, Joan-Albert; Cases i Loscos, Maria-Lluïsa. «Sant Quiri d'Alins». A: El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.
* Barral i Altet, Xavier. L'art pre-romànic a Catalunya. Segles IX-X. Barcelona: Edicions 62, 1981. Pàg. 254-255. ISBN 978-84-2971-776-1.
* Buron, Vicenç. Esglésies i castells romànics del Pirineu català i Andorra: Guia. Tremp: Garsineu Edicions, 1994 (Biblioteca pirinenca, 10). Pàg. 235. ISBN 84-88294-28-X.
* Camp i Permanyer, Joan. Alt Pallars: Esglésies, ermites i pistes de muntanya. Barcelona: Club Excursionista Pirenaic, 1987. Pàgs. 6, 9, 38, 41-42 i 48-49.
* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). Pàg. 19. PSob, 8. ISBN 84-85180-25-9.
* Pladevall, Antoni; Castilló, Arcadi. «Alins». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). Pàg. 82. ISBN 84-85194-47-0.
# The Haunted House (pel·lícula de 1921)

The Haunted House és una pel·lícula de comèdia muda estatunidenca de dos rodets del 1921 protagonitzada per Buster Keaton. Fou escrita i dirigida per Keaton i Edward F. Cline. La pel·lícula té una durada de 21 minuts.

## Trama

Keaton interpreta un caixer en un banc d'èxit. A esquenes d'ell, el gerent del banc i la seva colla planegen fer un robatori i amagar-se en una antiga casa que han enganxat amb trampes explosives i efectes per fer-la semblar embruixada. Després d'un contratemps aquella tarda amb Keaton agafant amb cola tots els diners i ell mateix, gairebé frustra el robatori de la banda, però quan el propietari del banc entra i veu Keaton armat amb una pistola, suposa que va ser ell qui va intentar robar-lo. Keaton fuig i es refugia a l'antiga casa; tanmateix, un grup d'actors d'una producció de teatre també es troben a la casa i van vestits amb els seus vestits espantosos (fantasmes, esquelets, etc.), cosa que fa que Keaton i la banda de lladres creguin que la casa realment està embruixada. Després que Keaton tingui moltes trobades amb els "fantasmes" i les trampes explosives de la casa, descobreix l'estafa i es revela que el gerent està darrere del robatori. Quan el gerent està a punt de ser endut, colpeja Keaton al cap i el noqueja, abans d'escapar. A continuació, veiem Keaton sent despertat per dos àngels al peu d'una gran escala, que puja fins al Cel. Demana que Sant Pere li deixin entrar, però se li nega i l'envien fins a l'Infern. Tanmateix, tot això es revela com una seqüència de somnis, ja que Keaton recupera la consciència a la casa segons després.

## Repartiment i personatges

* Buster Keaton com a empleat del banc
* Virginia Fox com a filla del president del banc
* Joe Roberts com a caixer del banc
* Edward F. Cline com a client del banc
* Dorothy Cassil com a clienta bancària coqueta (sense acreditar)
* Mark Hamilton com el fantasma més alt (sense acreditar)
* Natalie Talmadge com a clienta bancària desmaiada (sense acreditar)

## Llegat

Christopher Workman va comentar: "[La pel·lícula] pertany a una època diferent i més simplista de la narració còmica. Com a tal, avui no funciona massa bé... [però] té un cert encant ingenu. Fins i tot en la seva dia, no hi havia gaire originalitat, atès que les cases embruixades ocupades per delinqüents ja havien estat un element bàsic del gènere durant gairebé dues dècades."

## Referències

* ↑ "TBK 7: Teller Talks Buster Keaton! + Interview with Teller." Arxivat 2018-06-12 a Wayback Machine. Talking Buster Keaton, November 13, 2017.
* ↑ Workman, Christopher; Howarth, Troy (2016). "Tome of Terror: Horror Films of the Silent Era". Midnight Marquee Press. p. 237.ISBN 978-1936168-68-2

## Enllaços externs

* El curtmetratge The Haunted House es pot trobar en descàrrega lliure a Internet Archive.
* The Haunted House a YouTube
* The Haunted House Arxivat 2019-01-07 a Wayback Machine. at the International Buster Keaton Society
* The Haunted House - short film with piano score
# Tampichthys mandibularis

Tampichthys mandibularis és una espècie de peix cipriniforme de la família dels ciprínids.

## Referències

* ↑ Schönhuth, S., Doadrio, I., Dominguez-Dominguez, O., Hillis, D.M. & Mayden, R.L. 2008. Molecular evolution of southern North American Cyprinidae (Actinopterygii), with the description of the new genus Tampichthys from central Mexico. Molecular Phylogenetics and Evolution, 47 (2): 729–756.
* ↑ BioLib (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Vila-seca (desambiguació)

«Vila-seca» té aquests significats:

## Vegeu també

* Vilaseca
# Serrallonga (Lleida)

Serrallonga és una partida de l'Horta de Lleida, de Lleida.
Limita amb les següents partides:
* Al nord amb la partides de Marimunt i Grealó.
* Al nord-est amb la partida de Llívia.
* A l'est amb la partida de La Plana de Lleida.
* Al sud amb la partida de Jesuset.
* Al sud-oest amb la partida de La Cort.
* A l'oest amb la partida de Marimunt.

## Enllaços externs

* Oficina municipal de l'Horta de Lleida Arxivat 2010-09-21 a Wayback Machine.
* El Xop.cat Arxivat 2011-09-05 a Wayback Machine.
* Institut Català de Cartografia
Viccionari